**Opgave 1 - 3**

Disse prøver fokuserer på grammatik, herunder retskrivning og tegnsætning, samt på semantik (betydningslære). Du kan eksempelvis blive bedt om at identificere en bestemt grammatisk tid og forklare dens brug i et stykke tekst; at finde subjekt (x) og verballed (O) i et stykke tekst og forklare ledstillingen i sætningerne; at forklare brugen af apostrof i understregede eksempler i et tekststykke; eller i et lyd- eller videoklip at finde og skrive ord fra et bestemt semantisk felt samt skrive, hvilken ordklasse ordene tilhører.

Opgave 1 er en kort opgave med fokus på ét grammatisk område, f.eks. ordstilling eller at finde og gradbøje adjektiver. Opgaven vil typisk være todelt, og instruksen bestå af dels *Find og skriv...*, dels *Forklar kort på baggrund af*

*eksemplerne....* Det område, der er fokus på, vil normalt ikke være fremhævet i teksten ved understregning eller kursivering, og du skal altså selv identificere de steder i teksten, der er relevante for opgaven. Det er meget vigtigt at du bruger eksemplerne i din forklaring.

Opgave 2 er en mere omfattende opgave, der typisk vil fokusere på tre forskellige emner indenfor grammatik, retstavning eller tegnsætning. De eksempler, som du skal bruge i din besvarelse, er typisk understreget i teksten. Det kunne f.eks. være brug af ordet *there, had that* eller brug af apostrof. De tre underopgaver i assignment 2 vil typisk alle indeholde en variant af formuleringen *Forklar kort på baggrund af de understregede eksempler....*

I opgave 3 består tekstmaterialet til opgaven af et kort video- eller lydklip, typisk på 2-3 minutter, med ét grammatisk eller semantisk fokus, f.eks. henholdsvis verballeddets tid eller *violence*.

* Assignment 1 (kort tekst; ét grammatisk emne)
* Assignment 2 (lidt længere tekst; op til tre grammatiske emner)
* Assignment 3 (video- eller lydfil; grammatisk eller semantisk emne)

Opgaveinstrukserne er formuleret på dansk, hvis der er tale om en prøve i fx verbernes tider eller ordklasser; mens instrukser til opgaver, hvor du skal producere en kort tekst på engelsk, er formuleret på engelsk.